cyanic-selkie/wikianc huggingface dataset:
हरिद्वार
भारतमाता मन्दिर
वैष्णो देवी मन्दिर से कुछ ही आगे भारतमाता मन्दिर है। इस बहुमंजिले मन्दिर का निर्माण स्वामी सत्यमित्रानंद गिरि के द्वारा हुआ है। तत्कालीन प्रधानमंत्री श्रीमती इंदिरा गाँधी के द्वारा दीप प्रज्ज्वलित कर इस का लोकार्पण हुआ था। अपने ढंग का निराला यह मंदिर काफी प्रसिद्ध है। इसके विभिन्न मंजिलों पर शूर मंदिर, मातृ मंदिर, संत मंदिर, शक्ति मंदिर, तथा भारत दर्शन के रूप में मूर्तियों तथा चित्रों के माध्यम से भारत की बहुआयामी छवियों को रूपायित किया गया है। ऊपर विष्णु मंदिर तथा सबसे ऊपर शिव मंदिर है। हरिद्वार आने वाले यात्रियों के लिए भारत माता मंदिर के दर्शन से एक भिन्न और उत्तम अनुभूति की प्राप्ति तथा देशभक्ति की प्रेरणा अनायास हो जाती है।
सप्तर्षि आश्रम/सप्त सरोवर
'भारत माता मंदिर' से ऑटो द्वारा आगे बढ़कर आसानी से सप्तर्षि आश्रम तक पहुँचा जा सकता है। यहाँ जाने पर सड़क की दाहिनी ओर सप्त धाराओं में बँटी गंगा की निराली प्राकृतिक छवि दर्शनीय है। कहा जाता है कि यहाँ सप्तर्षियों ने तपस्या की थी और उनके तप में बाधा न पहुँचाने के ख्याल से गंगा सात धाराओं में बँटकर उनके आगे से बह गयी थी। गंगा की छोटी-छोटी प्राकृतिक धारा की शोभा बाढ़ में पहाड़ से टूट कर आये पत्थरों के असंख्य टुकड़ों के रूप में स्वभावतः दर्शनीय है। यहाँ सड़क की दूसरी ओर 'सप्तर्षि आश्रम' का निर्माण किया गया है। यहाँ मुख्य मंदिर शिवजी का है और उसकी परिक्रमा में सप्त ऋषियों के छोटे छोटे मंदिर दर्शनीय हैं। स्थान प्राकृतिक शोभा से परिपूर्ण है। अखंड अग्नि प्रज्ज्वलित रहती है और कुछ-कुछ दूरी पर सप्तर्षियों के नाम पर सात कुटिया बनी हुई है, जिनमें आश्रम के लोग रहते हैं।
शान्तिकुंज/गायत्री शक्तिपीठ
सुप्रसिद्ध मनीषी श्रीराम शर्मा आचार्य द्वारा स्थापित गायत्री परिवार का मुख्य केन्द्र 'शांतिकुंज' हरिद्वार से ऋषिकेश जाने के मार्ग में विशाल परिक्षेत्र में एक-दूसरे से जुड़े अनेक उपखंडों में बँटा आधुनिक युग में धार्मिक-आध्यात्मिक गतिविधियों का एक अन्यतम कार्यस्थल है। यहां का सुचिंतित निर्माण तथा अन्यतम व्यवस्था सभी श्रेणी के दर्शकों-पर्यटकों के मन को निश्चित रूप से मोहित करता है। यह संस्थान मुख्यत: श्रीराम शर्मा आचार्य द्वारा लिखित पुस्तकों तथा उनकी प्रेरणा से चल रही पत्रिकाओं के प्रकाशन का कार्य भी करता है। शोधकार्य भी इस संस्थान के अंतर्गत चलता रहता है। हरिद्वार जाने वाले यात्रियों के लिए इस संस्थान को देखे बिना हरिद्वार-यात्रा परिपूर्ण नहीं मानी जा सकती है, ऐसा अनुभव यहां आने वाले प्रत्येक यात्री को प्रायः होता ही है।
कनखल
हरिद्वार की उपनगरी कहलाने वाला 'कनखल' हरिद्वार से 3 किलोमीटर दूर दक्षिण दिशा में स्थित है। यहाँ विस्तृत आबादी एवं बाजार है। आबादी वाले तीर्थस्थलों में हरिद्वार का सबसे प्राचीन तीर्थ कनखल ही है। विभिन्न पुराणों में इसका नाम स्पष्टतः उल्लिखित है।
गंगा की मुख्यधारा से 'हर की पैड़ी' में लायी गयी धारा कनखल में पुनः मुख्यधारा में मिल जाती है। महाभारत के साथ-साथ अनेक पुराणों में भी कनखल में गंगा विशेष पुण्यदायिनी मानी गयी है। इसलिए यहाँ गंगा-स्नान का विशेष माहात्म्य है।
कनखल में ही दक्ष ने यज्ञ किया था, यह ऊपरिलिखित विवरण में दर्शाया जा चुका है। इस यज्ञ का शिवगणों ने विध्वंस कर डाला था। उक्त स्थल पर दक्षेश्वर महादेव का विस्तीर्ण मंदिर है।
पारद शिवलिंग
कनखल में श्रीहरिहर मंदिर के निकट ही दक्षिण-पश्चिम में पारद शिवलिंग का मंदिर है। इसका उद्घाटन पूर्व राष्ट्रपति ज्ञानी जैल सिंह ने 8 मार्च 1986 को किया था। यहाँ पारद से निर्मित 151 किलो का पारद शिवलिंग है। मंदिर के प्रांगण में रुद्राक्ष का एक विशाल पेड़ है जिस पर रुद्राक्ष के अनेक फल लगे रहते हैं जिसे देखकर पर्यटक आश्चर्यमिश्रित प्रफुल्लता का अनुभव करते हैं।
दिव्य कल्पवृक्ष वन
योगगुरु बाबा रामदेव का यह संस्थान भी कनखल क्षेत्र में ही अवस्थित है।
थीरामाई गाँव, कोइल (अलीगढ़)
}
थीरामाई कोइल, अलीगढ़, उत्तर प्रदेश स्थित एक गाँव है।
हरिद्वार
पर्व
इस के अतिरिक्त यहाँ कुंभ मेला भी आयोजित होता है बार हर बारह वर्षों में मनाया जाता है जब बृहस्पति ग्रह कुम्भ राशिः में प्रवेश करता है। कुंभ मेले के पहले लिखित साक्ष्य चीनी यात्री, हुआन त्सैंग (६०२ - ६६४ ई.) के लेखों में मिलते हैं जो ६२९ ई. में भारत की यात्रा पर आया था।
भारतीय शाही राजपत्र (इम्पीरियल गज़टर इंडिया), के अनुसार १८९२ के महाकुम्भ में हैजे का प्रकोप हुआ था जिसके बाद मेला व्यवस्था में तेजी से सुधार किये गए और, 'हरिद्वार सुधार सोसायटी' का गठन किया गया और १९०३ में लगभग ४,००,००० लोगों ने मेले में भाग लिया। १९८० के दशक में हुए एक कुम्भ में हर-की-पौडी के निकट हुई एक भगदड़ में ६०० लोग मारे गए और बीसियों घायल हुए। १९९८ के महा कुंभ मेले में तो ८ करोड़ से भी अधिक तीर्थयात्री पवित्र गंगा नदी में स्नान करने के लिए यहाँ आये। vhxhvl ljs d
हरिद्वार में हिन्दू वंशावलियों की पंजिका
वह जो अधिकतर भारतीयों व वे जो विदेश में बस गए को आज भी पता नहीं, प्राचीन रिवाजों के अनुसार हिन्दू परिवारों की पिछली कई पीढियों की विस्तृत वंशावलियां हिन्दू ब्राह्मण पंडितों जिन्हें पंडा भी कहा जाता है द्वारा हिन्दुओं के पवित्र नगर हरिद्वार में हस्त लिखित पंजिओं में जो उनके पूर्वज पंडितों ने आगे सौंपीं जो एक के पूर्वजों के असली जिलों व गांवों के आधार पर वर्गीकृत की गयीं सहेज कर रखी गयीं हैं। प्रत्येक जिले की पंजिका का विशिष्ट पंडित होता है। यहाँ तक कि भारत के विभाजन के उपरांत जो जिले व गाँव पाकिस्तान में रह गए व हिन्दू भारत आ गए उनकी भी वंशावलियां यहाँ हैं। कई स्थितियों में उन हिन्दुओं के वंशज अब सिख हैं, तो कई के मुस्लिम अपितु ईसाई भी हैं। किसी के लिए किसी की अपितु सात वंशों की जानकारी पंडों के पास रखी इन वंशावली पंजिकाओं से लेना असामान्य नहीं है।
वर्तमान में हरिद्वार जाने वाले भारतीय हक्के- बक्के रह जाते हैं जब वहां के पंडित उनसे उनके नितांत अपने वंश- वृक्ष को नवीनीकृत कराने को कहते हैं। यह खबर उनके नियत पंडित तक जंगल की आग की तरह फैलती है। आजकल जब संयुक्त हिदू परिवार का चलन ख़त्म हो गया है व लोग नाभिकीय परिवारों को तरजीह दे रहे हैं, पंडित चाहते हैं कि आगंतुक अपने फैले परिवारों के लोगों व अपने पुराने जिलों- गाँवों, दादा- दादी के नाम व परदादा- परदादी और विवाहों, जन्मों और मृत्युओं जो कि विस्तृत परिवारों में हुई हों अपितु उन परिवारों जिनसे विवाह संपन्न हुए आदि की पूरी जानकारी के साथ वहां आयें। आगंतुक परिवार के सदस्य को सभी जानकारी नवीनीकृत करने के उपरांत वंशावली पंजी को भविष्य के पारिवारिक सदस्यों के लिए व प्रविष्टियों को प्रमाणित करने के लिए हस्ताक्षरित करना होता है। साथ आये मित्रों व अन्य पारिवारिक सदस्यों से भी साक्षी के तौर पर हस्ताक्षर करने की विनती की जा सकती है।
प्रशासनिक पृष्ठभूमि
हरिद्वार जिले के पश्चिम में सहारनपुर, उत्तर और पूर्व में देहरादून, पूर्व में पौडी गढवाल जिला और दक्षिण में रुड़की, मुज़फ़्फ़रनगर और बिजनौर हैं। नवनिर्मित राज्य उत्तराखंड ने सम्मिलित किए जाने से पहले यह सहारनपुर डिविज़नल कमिशनरी का एक भाग था।
पूरे जिले को मिलाकर एक संसदीय क्षेत्र बनता है और यहाँ उत्तराखंड विधानसभा की ९ सीटे हैंद जो हैं - भगवानपुर, रुड़की, इकबालपुर, मंगलौर, लांधौर, लक्सर, बहादराबाद, हरिद्वार और लालडांग।
जिला प्रशासनिक रूप से तीन तहसीलों हरिद्वार, रुड़की और लक्सर और छः विकास खण्डों भगवानपुर, रुड़की, नारसन, भद्रबाद, लक्सर और खानपुर में बँटा हुआ है। 'हरीश रावत' हरिद्वार लोकसभा सीट से वर्तमान सांसद और 'मदन कौशिक' हरिद्वार नगर से उत्तराखंड विधानसभा सदस्य हैं।
भूगोल
हरिद्वार उन पहले शहरों में से एक है जहाँ गंगा पहाडों से निकलकर मैदानों में प्रवेश करती है। गंगा का पानी, अधिकतर वर्षा ऋतु जब कि उपरी क्षेत्रों से मिटटी इसमें घुलकर नीचे आ जाती है के अतिरिक्त एकदम स्वच्छ व ठंडा होता है। गंगा नदी विच्छिन्न प्रवाहों जिन्हें जज़ीरा भी कहते हैं की श्रृंखला में बहती है जिनमें अधिकतर जंगलों से घिरे हैं। अन्य छोटे प्रवाह हैं: रानीपुर राव, पथरी राव, रावी राव, हर्नोई राव, बेगम नदी आदि। जिले का अधिकांश भाग जंगलों से घिरा है व राजाजी राष्ट्रीय प्राणी उद्यान जिले की सीमा में ही आता है जो इसे वन्यजीवन व साहसिक कार्यों के प्रेमियों का आदर्श स्थान बनाता है। राजाजी इन गेटों से पहुंचा जा सकता है: रामगढ़ गेट व मोहंद गेट जो देहरादून से २५ किमी पर स्थित है जबकि मोतीचूर, रानीपुर और चिल्ला गेट हरिद्वार से केवल ९ किमी की दूरी पर हैं। कुनाओ गेट ऋषिकेश से ६ किमी पर है। लालधंग गेट कोट्द्वारा से २५ किमी पर है। २३६० वर्ग किलोमीटर क्षेत्र से घिरा हरिद्वार जिला भारत के उत्तराखंड राज्य के दक्षिण पश्चिमी भाग में स्थित है। इसके अक्षांश व देशांतर क्रमशः २९.९६ डिग्री उत्तर व ७८.१६ डिग्री पूर्व हैं। हरिद्वार समुन्द्र तल से २४९.७ मी की ऊंचाई पर उत्तर व उत्तर- पूर्व में शिवालिक पहाडियों तथा दक्षिण में गंगा नदी के बीच स्थित है।
जलवायु
तापमान
ग्रीष्मकाल: १५ डिग्री से- ४२ डिग्री तक
जनसांख्यिकी
२००१ की भारत की जनगणना के अनुसार हरिद्वार जिले की जनसँख्या २,९५,२१३ थी। पुरुष ५४% व महिलाएं ४६% हैं। हरिद्वार की औसत साक्षरता राष्ट्रीय औसत ५९.५% से अधिक ७०% है: पुरुष साक्षरता ७५% व महिला साक्षरता ६४% है। हरिद्वार में, १२% जनसँख्या ६ वर्ष की आयु से कम है।
हरिद्वार से यमुनोत्री की दूरी कितनी है?
हरिद्वार से यमुनोत्री की कुल दूरी लगभग 238 किलोमीटर होती है।
शैक्षणिक संस्थान
हरिद्वार और आसपास के क्षेत्रों में निम्नलिखित शिक्षा संस्थान है:-
भारतीय प्रौद्योगिकी संस्थान रुड़की - ३० किमी भूतपूर्व रुड़की इंजीनियरी कॉलेज, जो २००२ मे एक आई॰आई॰टी बन चुका है, यह भारत में प्रौद्योगिकी के क्षेत्र में उच्च शिक्षा का एक महत्वपूर्ण संस्थान है यह स्वतंत्र भारत का पहला तकनीकी वि.वि है जिसकी स्थापना 1847 मे हुई थी, यह संस्थान हरिद्वार से ३० मिनट की दूरी पर रुड़की में स्थित है।
गुरुकुल कांगड़ी विश्वविद्यालय - ४ किमी कनखल में गंगा नदी के तट पर हरिद्वार-ज्वालापुर बाइपास सड़क पर स्थित।
चिन्मय डिग्री कॉलेज हरिद्वार से १० किमी दूर स्थित शिवालिक नगर में बसा यह हरिद्वार के विज्ञान कोलेजों में से एक है।
विश्व संस्कृत विद्यालय संस्कृत विश्विद्यालय, हरिद्वार जिसकी स्थापना उत्तराखंड सरकार द्वारा की गई थी विश्व का एकमात्र विश्वविद्यालय है जो पूर्णतः प्राचीन संस्कृत ग्रंथों, पुस्तकों की शिक्षा को समर्पित है। इसके पाठ्यक्रम के अंतर्गत हिन्दू रीतियों, संस्कृति और परंपराओं की शिक्षा दी जाती है और इसका भव्य भवन प्राचीन हिन्दू वास्तुशिल्प पर आधारित है।
दिल्ली पब्लिक स्कूल, रानीपुर क्षेत्र के प्रमुख शैक्षणिक संस्थानों में से यह एक है जो विश्वव्यापी दिल्ली पब्लिक स्कूल परिवार का भाग है। यह अपनी उत्कृष्ट शैक्षणिक उपलब्धियों, खेलों, पाठ्यक्रमेतर क्रियाकलापों के साथ-साथ सर्वोत्तम सुविधाओं, प्रयोगशालाओं और शैक्षणिक वातावरण के लिए जाना जाता है।
डी॰ए॰वी सैन्टेनरी पब्लिक स्कूल जगजीत्पुर में स्थित यह विद्यालय शिक्षा के साथ-साथ अपने विद्यार्थियों कों नैतिकता का पाठ भी सिखाता है ताकी यहाँ से निकला हर विद्यार्थी संसार के हर कोने को प्रकाशित कर सके।
केन्द्रीय विद्यालय, बी॰एच॰ई॰एल केन्द्रिय विद्यालय, बी॰एच॰ई॰एल, हरिद्वार के प्रमुख शैक्षणिक संस्थानों में से एक है, जिसकी स्थापना ७ जुलाई, १९७५ को की गई थी। केन्द्रीय माध्यमिक शिक्षा बोर्ड से संबद्धीकृत, इस विद्यालय में प्री-प्राइमरी से १२वीं तक २,००० से अधिक विद्यार्थी पढ़ते है।
राष्ट्रीय ईंटर कॉलेज ,औरंगाबाद (आन्नेकी) हरिद्वार के ग्रामीण क्षेत्र मे स्थित यह विद्यालय हरिद्वार के प्रमुख शैक्षणिक संस्थानों में से एक है। यहाँ छात्रो को शिक्षा के साथ साथ संस्कार भी सिखाये जाते है।
नगर के महत्वपूर्ण क्षेत्र
नगर के महत्वपूर्ण क्षेत्र
भेल, रानीपुर टाउनशिप: भेल का परिसर, जो की एक MAHARATNA पूएसयू है। यह १२ किमी² में फैला हुआ है। जटाशंकर
परिवहन
हरिद्वार अच्छी तरह सड़क मार्ग से राष्ट्रीय राजमार्ग ५८ से जुड़ा है, जो दिल्ली और मानापस को आपस में जोड़ता है। १९०४ ई. में लक्सर से देहरादून तक के लिए रेलमार्ग बना और तभी से हरद्वार की यात्रा सुगम हो गयी। मुख्य रेलवे स्टेशन हरिद्वार में ही स्थित है, जो भारत के सभी प्रमुख नगरों को हरिद्वार से जोड़ता है। निकटतम हवाई अड्डा जौली ग्रांट, देहरादून में है हवाई जहाज सेवा कुछ ही शहरों से जुड़ी है और संख्या भी कम है इनकी,इसलिए नई दिल्ली स्थित इंदिरा गांधी अंतरराष्ट्रीय हवाई अड्डे को प्राथमिकता दी जाती है।
उद्योग
जबसे राज्य सरकार की सरकारी संस्था, सिडकुल (उत्तराखंड राज्य ढांचागत और औद्योगिक विकास निगम लिमिटेड) द्वारा एकीकृत औद्योगिक एस्टेट की स्थापना इस ज़िले में की गई है, तबसे हरिद्वार बहुत तेजी से उत्तराखंड के महत्वपूर्ण औद्योगिक केंद्र के रूप में विकसित हो रहा है, जो देशभर के कई महत्वपूर्ण औद्योगिक घरानों को आकर्षित कर रहा है, जो यहाँ विनिर्माण सुविधाओं की स्थापना कर रहे हैं।
हरिद्वार पहले से ही एक संपन्न औद्योगिक क्षेत्र में स्थित है जो बाईपास रोड के किनारे बसा है जहाँ पर सार्वजनिक क्षेत्र के उपक्रम, भेल की मुख्य सहायक इकाइयां स्थापित है जो यहाँ १९६४ में स्थापित की गयी थी और आज यहाँ ८,००० से अधिक लोग प्रयुक्त हैं।
बाहरी कड़ियाँ
{{गंगा जलधारा}
सेक्रेड हार्ट कैथेड्रल
द कैथेड्रल ऑफ द सेक्रड हार्ट लैटिन रीति का कैथ्लिक कैथेड्रल है जो नई दिल्ली, भारत के सबसे पुराने गिरिजाघरों में से एक है। सेंट कोलम्बिया स्कूल और कॉन्वेंट ऑफ़ जीसस ऐंड मेरी सहित यह कुल मिलाकर कनॉट प्लेस के भाई वीर सिंह मार्ग के दक्षिण अंत पर १४ एकड़ ज़मीन लेता है। पूरे सालभर यहाँ ईसाई मान्यताओं वाली सेवाएँ होती हैं।
इतिहास
असीसी एक संत फ्रांसिस द्वारा स्थापित फ्रांसिस्कन फर्स्ट ऑर्डर के सदस्य फादर ल्यूक ने चर्च के निर्माण की पहल की और १९२९ में आगरा के आर्कबिशप रेवरेंड डॉक्टर ई० वन्नी ने १९२९ में शिलान्यास किया और १९३० में निर्माण शुरू हुआ। सर एंथोनी ड मेलो ने चर्च की मुख्य वेदी दान की, जो शुद्ध संगमरमर से बनी है। आगरा के आर्कबिशप ने एक घंटी, वस्त्र और वेदी का फर्नीचर भेंट किया। इस परियोजना को ब्रिटिश साम्राज्य के औपनिवेशिक अधिकारियों द्वारा वित्तपोषित किया गया था।
आर्किटेक्चर
एपसे में संगमरमर की वेदी के पीछे द लास्ट सपर का चित्रण करने वाला एक बड़ा फ्रेस्को है। साइड चैपल में बाईं ओर एक बड़ा क्रूस है, इसके बगल में वर्जिन मैरी की एक मूर्ति है।
सेवा और उत्सव
कैथेड्रल वर्ष के चुनिंदा दिनों को कार्यक्रम आयोजित करता है। रोज़ सुबह और शाम को होली मास मनाया जाता है। यहाँ मनाए जाने वाले दो सबसे बड़े त्योहार ईस्टर और क्रिसमस हैं। क्रिसमस को मनाए जाने वाले कार्यक्रमों में से सबसे महत्त्वपूर्ण नाज़रथ के पवित्र परिवार का भोज और क्रिसमस ईव की आधी रात से पहले जागरण सेवा हैं। सालभर कई सांस्कृतिक और सामाजिक कार्यक्रमों को भी आयोजित किया जाता है।
आस-पास के स्थलों
इसके बगल में गुरुद्वारा बंगला साहिब स्थित है। गोलचक्कर में गिरजाघर के सामने इंडिया पोस्ट का जनरल डाकघर है जिसे अंग्रेज़ी शासन के दौरान रॉबर्ट टोर रसेल द्वारा बनाया गया था, जिसे किया गया था।
राष्ट्रीय राजमार्ग ७०९एडी (भारत)
राष्ट्रीय राजमार्ग ७०९एडी (National Highway 709AD) भारत का एक राष्ट्रीय राजमार्ग है। यह हरियाणा में पानीपत से उत्तर प्रदेश में नगीना तक जाता है। यह राष्ट्रीय राजमार्ग ९ का एक शाखा मार्ग है।
मार्ग
इस राजमार्ग पर आने वाले कुछ मुख्य पड़ाव इस प्रकार हैं: पानीपत, शामली, मुज़फ़्फ़रनगर, मीरांपुर, बिजनौर, नगीना।
संताजी जगनाडे
संताजी जगनाडे (१६२४-१६८८), सन्त तुकाराम द्वारा गाए गए अभंगों को लिपिबद्ध करने के लिए प्रसिद्ध हैं। वे जाति से तेली थे और उन्हें 'संतु तेली' के नाम से भी जाना जाता है। संताजी के द्वारा रचित अभंगो को पांचवा वेद कहा जाता है। संत तुकाराम महाराज जो अभंग अपने कीर्तन में सुनाया करते थे संता जी उन्हें लिपिबद्ध करते थे।
जीवन चरित
श्री संताजी जगन्नाडे महाराज का जन्म ८ दिसम्बर १६२४ में चाकण गाँव में हुआ था जो वर्तमान समय में पुणे जिले के खेड़ तहसील में आता है। उनका जन्म जगन्नाडे परिवार में श्री विठोबा पंत और मथुबाई के यहाँ हुआ था। उनके घर का वातावरण आध्यात्मिक और धार्मिक था। उनके माता-पिता  विट्ठल भक्त थे। श्री संताजी की माता नियमित चक्रेश्वर के मंदिर जाती थीं। छोटे संताजी अपनी माँ के साथ प्रतिदिन मंदिर जाते थे।
ऐसे ही एक दिन, संताजी महाराज और उनकी माँ चक्रेश्वर मंदिर जा रहे थे। संता जी ने देखा सड़क पर  एक भिखारी सभी आने जाने वाले लोगो से भोजन की भीख मांग रहा था। संताजी ने अपनी माता जी को रुकने के लिए कहा व उनकी हाथो से भोग की थाली को ले कर उस गरीब भिखारी को दे दी।  ऐसा करने पर संताजी की माताजी ने उनसे  कहा अरे ये क्या पागलपन है, अब मै भगवान को किसका भोग लगाउंगी। इस पर, संताजी ने कहा," माँ, अगर हमने उन्हें यह भोजन नहीं दिया होता, तो वे मर जाते। माँ किसी भूखे को भोजन करवाना भगवान को भोजन कराने के सामान है। संता जी की बाते सुनकर माँ ने मुस्कुराते हुए कहा," इतनी छोटी सी उम्र में तुम्हारे अंदर इतने अच्छे विचार कहा से आये,  सन्तु?"
= शिक्षा एवं विवाह = संता जी की शिक्षा घर पर ही उनके पिता द्वारा दी गई। चाकण उस समय एक प्रसिद्ध बाज़ार स्थल था। संताजी के पिता विठोबापंत जगन्नाडे खाद्य तेल के उत्पादक थे। संता जी ने १० वर्ष की आयु में ही अपने पारिवारिक व्यवसाय तेल उत्पादन सीखा लिया था। १२ वर्ष की आयु में उनका विवाह यमुनाबाई से हो गया। विवाह के समय यमुना बाई ८ वर्ष की थी।
संत तुकाराम महाराज से भेंट
एक दिन संत तुकाराम महाराज  संताजी के गाँव में आए और चक्र धार मंदिर में भजन गाया जिसे सुनकर संता जी संत तुकाराम  से बहुत प्रभावित हो गए और परिवार छोड़कर उनके साथ जाने का फैसला कर लिया।  उस समय संता जी के माता-पिता के कहने पर तुकाराम जी ने उन्हें समझाया की परिवार में रहकर भी भगवान की प्राप्ति की जा सकती है। उसके बाद संताजी महाराज जगतगुरु तुकाराम महाराज के शिष्य बन गए। संत तुकाराम महाराज जो अभंग अपने कीर्तन में सुनाया करते थे संता जी उन्हें लिपिबद्ध करते थे, संता जी संत तुकाराम के छाया की तरह उनके साथ रहते थे। श्री संताजी जगन्नाडे महाराज  के सेवा भाव के करना संत तुकाराम महाराज ने श्री संताजी जगन्नाडे महाराज को उनके चौदह टाळकरी दल का एक प्रमुख टाळकरी बना दिया।
= अभंग की रचना = जैसे-जैसे  संत तुकाराम महाराज का प्रभाव लोगों पर बढ़ता जा रहा था,  कुछ ब्राह्मणों का व्यवसाय घट रहा था। इस कारण कुछ ब्राम्हणों ने मिलकर तुकाराम जी की रचनाओं का अपहरण करके इंद्रायणी नदी में जलमग्न करने की कोशिश की लेकिन संता जी ने हार नहीं मानी और  तुकाराम जी की सारी अभंग गाथा का  स्मरण करके उनकी  पुनः रचना की। इन रचनाओं को 'पांचवा वेद' कहा जाता है।
जब तुकाराम महाराज वैकुण्ठ जाने का समय आया तो  संता जी ने उनके साथ वैकुण्ठ जाने की इच्छा जताई। तब तुकाराम जी ने उनसे कहा की अभी तुम्हारा काम यहाँ पूरा नहीं हुआ है। तुम्हे अभंग रचनाओं को जन-जन तक पहुंचना है और उन्हें सही रास्ता दिखाना है। तब संता जी ने उनसे वचन लिया कि जब उनका समय वैकुण्ठ जाने का आएगा तब स्वयं वे उन्हें लेने आएंगे। तुकाराम जी ने संता जी को वचन दिया ओर वैकुण्ठ चले गए।
तुकाराम महाराज के वैकुण्ठ जाने  के बाद संता जी ने उनके अभंग रचनाओं को जन जन तक पहुंचाया।
एक बार उनकी पत्नी यमुना बाई अपने मायके गयी हुए थी। तभी मुगल सेना ने चाकण पर आक्रमण कर दिया व सभी घरो को लूटना और मराठी रचनाओं को नष्ट करने लगे। तब  संता जी ने अपने  जीवन को खतरे में डाल कर कई किलोमीटर चल कर सारे अभंग रचनाओं को सुरक्षित सुदुंबरे ले गए।
मृत्यु
जब संताजी की मृत्यु हुई, तब लोगो ने संतो की तरह उनकी समाधि बनाने के लिए मिट्टी डाली, पर कई कोशिशों के बाद भी लोग  उनका सर नहीं ढक पा रहे थे।   तब संत तुकाराम जी अपने वचन का पालन करने के लिए वैकुण्ठ से आ कर संताजी पर तीन मुट्ठी मिट्टी डाला जिससे संता जी का सारा शरीर ढक गया और वे उन्हें ले कर वैकुण्ठ चले गए।
आज भी संता जी के द्वारा रचित अभंग सुदुंबरे में उनके समाधी स्थल पर सुरक्षित है।
= इन्हें भी देखें =
= बाहरी कड़ियाँ = *    संताजी जगन्नाडे महाराज का जीवन चरित्र
दाबित भारी जल रिऐक्टर
दाबित भारी जल रिऐक्टर (Pressurized Heavy-Water Reactor (PHWR)) वह पॉवर रिऐक्टर है जिसमें विमन्दक तथा शीतलक के रूप में भारी जल (ड्युटिरियम ऑक्साइड, D2O) का उपयोग किया जाता है। इसमें ईंधन के रूप में प्राकृतिक यूरेनियम का उपयोग किया जाता है। इसमें भारी जल को सामान्य दाब के बजाय उच्च दाब पर रखा जाता है ताकि बिना उबाले ही जल को अधिक ताप तक ले जाया जा सके।
यद्यपि भारी जल, साधारण जल की अपेक्षा अधिक महंगा पड़ता है, किन्तु इसके उपयोग से एक लाभ यह होता है कि इसमें प्राकृतिक यूरेनियम से ही काम चल जाता है, अर्थात बिना संवर्धित यूरेनियम (इनरिच्ड यूरेनियम) के भी काम चल जाता है।
मन्वन्तर
प्रत्येक मन्वन्तर एक विशेष मनु द्वारा रचित एवं शासित होता है, जिन्हें ब्रह्मा द्वारा सॄजित किया जाता है। मनु विश्व की और सभी प्राणियों की उत्पत्ति करते हैं, जो कि उनकी आयु की अवधि तक बनती और चलती रहतीं हैं, (जातियां चलतीं हैं, ना कि उस जाति के प्राणियों की आयु मनु के बराबर होगी). उन मनु की मॄत्यु के उपरांत ब्रह्मा फ़िर एक नये मनु की सृष्टि करते हैं, जो कि फ़िर से सभी सृष्टि करते हैं। इसके साथ साथ विष्णु भी आवश्यकता अनुसार, समय समय पर अवतार लेकर इसकी संरचना और पालन करते हैं। इनके साथ ही एक नये इंद्र और सप्तर्षि भी नियुक्त होते हैं।
चौदह मनु और उनके मन्वन्तर को मिलाकर एक कल्प बनता है। यह ब्रह्मा का एक दिवस होता है। यह हिन्दू समय चक्र और वैदिक समयरेखा के नौसार होता है। प्रत्येक कल्प के अन्त में प्रलय आती है, जिसमें ब्रह्माण्ड का संहार होता है और वह विराम की स्थिति में आ जाता है, जिस काल को ब्रह्मा की रात्रि कहते हैं।
इसके उपरांत सृष्टिकर्ता ब्रह्मा फ़िर से सृष्टिरचना आरम्भ करते हैं, जिसके बाद फ़िर संहारकर्ता भगवान शिव इसका संहार करते हैं। और यह सब एक अंतहीन प्रक्रिया या चक्र में होता रहता है।.
सृष्टि कि कुल आयु : 4320000000वर्ष इसे कुल 14 मन्वन्तरों मे बाँटा गया है.
1 मन्वन्तर = 71 चतुर्युग ी 1 चतुर्युगी = चार युग (सतयुग, त्रेतायुग, द्वापरयुग और कलियुग)
चारों युगों की आयु :-- सतयुग = 1728000 वर्ष त्रेतायुग = 1296000 वर्ष द्वापरयुग = 864000 वर्ष और कलियुग = 432000 वर्ष इस प्रकार 1 चतुर्युगी की कुल आयु = 1728000+1296000+864000+432000 = 4320000 वर्ष अत :
1 मन्वन्तर = 71 × 4320000(एक चतुर्युगी) = 306720000 वर्ष चूंकि एेसे - एेसे 6 मन्वन्तर बीत चुके है. इसलिए 6 मन्वन्तर की कुल आयु = 6 × 306720000 = 1840320000 वर्ष वर्तमान मे 7 वें मन्वन्तर के भोग मे यह 28वीं चतुर्युगी है. इस 28वीं चतुर्युगी मे 3 युग अर्थात् सतयुग, त्रेतायुग, द्वापर युग बीत चुके है और कलियुग का 5115 वां वर्ष चल रहा है. 27 चतुर्युगी की कुल आयु = 27 × 4320000(एक चतुर्युगी) = 116640000 वर्ष
और 28वें चतुर्युगी के सतयुग, द्वापर , त्रेतायुग और कलियुग की 5115 वर्ष की कुल आयु = 1728000+1296000+864000+5115 = 3893115 वर्ष इस प्रकार वर्तमान मे 28 वें चतुर्युगी के कलियुग की 5115 वें वर्ष तक की कुल आयु = 27वे चतुर्युगी की कुल आयु + 3893115 = 116640000+3893115 = 120533115 वर्ष इस प्रकार कुल वर्ष जो बीत चुके है = 6 मन्वन्तर की कुल आयु + 7 वें मन्वन्तर के 28वीं चतुर्युगी के कलियुग की 5115 वें वर्ष तक की कुल आयु = 1840320000+120533115 = 1960853115 वर्ष. अब इसमें प्रत्येक चतुर्युग के संधि काल के समय जो षष्ठांश के बराबर होता है तथा कल्पों के प्रारम्भ और अन्त की सन्ध्या के काल समय जो एक संध्या काल एक त्रेता युग के बराबर होता है, को जोड़ लें। अत: वर्तमान मे 1972949120 वां वर्ष चल रहा है और बचे हुए 2347050880 वर्ष भोगने है जो इस प्रकार है ... सृष्टि की बची हुई आयु = सृष्टि की कुल आयु - 1972949119 = 2347050881 वर्ष | यह गणना लिंग और स्कंध इत्यादि पुराणों से, पुरी पीठाधीश्वर जगद्गुरू शंकराचार्य श्री निश्चलानन्द सरस्वती द्वारा उत्तरोत्तरित है।
भारतीय ५० पैसे का सिक्का
भारतीय 50 पैसे का सिक्का, जिसे लोकप्रिय रूप से अठन्नी कहा जाता है, भारतीय रुपये का एक मूल्यवर्ग है, जो आधे रुपये के बराबर है, जो कि हर रोज़ प्रचलन में बहुत कम पाया जाता है। वर्तमान में यह भारतीय रुपये का सबसे कम प्रचलित मूल्यवर्ग है। पैसे का प्रतीक है. 30 जून 2011 को, जब 25 पैसे और अन्य सभी कम मूल्यवर्ग के सिक्कों को आधिकारिक रूप से विमुद्रीकृत कर दिया गया, तो 50 पैसे का सिक्का भारतीय रुपये का सबसे कम चलन वाला मूल्यवर्ग बन गया।
दभौरा गाँव, कोइल (अलीगढ़)
}
दभौरा कोइल, अलीगढ़, उत्तर प्रदेश स्थित एक गाँव है।
कसार देवी
कसार देवी उत्तराखण्ड में अल्मोड़ा के निकट एक गाँव है। यह कसार देवी मंदिर के कारण प्रसिद्ध है। मंदिर दूसरी शताब्दी का है। स्वामी विवेकानन्द १८९० में यहाँ आये थे। इसके अलावा अनेकों पश्चिमी साधक यहाँ आये और रहे। यह क्रैंक रिज के लिये भी प्रसिद्ध है जहाँ १९६०-७० के दशक के हिप्पी आन्दोलन में बहुत प्रसिद्ध हुआ था। आज भी देशी-विदेशी पर्वतारोही और पर्यटक यहाँ आते रहते हैं।
प्रतिवर्ष कार्तिक पूर्णिमा (नवम्बर-दिसम्बर में) को यहाँ कसार देवी का मेला लगता है।
स्थलीय निरीक्षण के बाद लिखा लेख- गौरी शंकर काण्डपाल, संस्कृतिकर्मी, अल्मोड़ा/नैनीताल (+918909848043)
राष्ट्रीय राजमार्ग ६५ (भारत, पुराना संख्यांक)
राष्ट्रीय राजमार्ग ६५ हरियाणा में अंबाला से शुरु होकर कैथल व हिसार होते हुए राजस्थान के पाली तक जाता है। यह राजमार्ग 690 km लंबा है, जिसमें से 240 km हरियाणा में तथा 450 km राजस्थान में है।
हसीना मान जायेगी (1999 फ़िल्म)
हसीना मान जायेगी 1999 की डेविड धवन द्वारा निर्देशित हिन्दी भाषा की कॉमेडी फ़िल्म है। इसमें संजय दत्त, गोविन्दा, करिश्मा कपूर, पूजा बत्रा, अनुपम खेर, कादर ख़ान, अरुणा ईरानी और परेश रावल हैं। यह फिल्म 1966 की फिल्म प्यार किये जा द्वारा प्रेरित है और 1999 की पांचवीं सबसे ज्यादा कमाई करने वाली हिंदी फिल्म बन गई।
संक्षेप
अमीरचंद (कादर ख़ान) दो शरारती बेटे - सोनू (संजय दत्त) और मोनू (गोविन्दा) के बदकिस्मत पिता हैं। दोनों हमेशा शरारत करते रहते हैं। उनमें से अधिकतर वो अमीरचंद से धन चोरी करने का लक्ष्य रखते हैं।
शुरुआती दृश्य में वह गैंगस्टर के रूप में नाटक करते हैं और अपने पिता को बुलाते हैं। उनसे कहते है कि यदि वह जीना चाहते हैं तो एक बड़ी राशि दे। योजना विफल हो जाती है क्योंकि अमीरचंद टैक्सी का चालक बन जाता है जिसमें वे भाग रहे थे। बाद में, उन्होंने शकुंतला (बिन्दू) के साथ अपने पिता की शादी को फिक्स किया और उसके भाई जमनादास (असरानी) से अग्रिम दहेज के रूप में एक लाख रुपए ले लिए। यह योजना भी असफल हो जाती है क्योंकि अमीरचंद जामनादास और उनकी बहन को अपनाने से इनकार करते हैं।
अमीरचंद अपने बेटों को जीवन में गंभीर होने की चेतावनी देता है। उन्होंने मोनू से कार्यालय में जाने के लिए कहा और सोनू को गोवा जाकर कुछ पैसे लेने के लिये भेजा जो उन्होंने किसी को उधार दिये थे। जबकि मोनू लड़कियों के छात्रावास में घुसकर रितु (करिश्मा कपूर) के साथ छेड़छाड़ करता है, वहीं सोनू गलती से पैसे लेने गुलजारीलाल वर्मा (अनुपम खेर) के यहाँ जाता है। वहाँ वह पूजा (पूजा बत्रा) से मिलता है। रितु और पूजा दोनों गुलजारीलालकी बेटियां हैं।
सोनू और मोनू क्रमशः पूजा और रितु से प्यार करते हैं। सोनू मोनू को उसका चाचा बनकर को गोवा में बुलाता है। पूजा के विवाह उससे करने के लिये। ऐसे भ्रम की एक श्रृंखला की बन जाती हैं क्योंकि गुलजारिलाल की बहन संतो (अरुणा ईरानी) भी मोनू (चाचा के रूप) के साथ प्यार में पड़ती है।
एम्3डीबी
एम्3डीबी (M3db) एक ऑनलाइन डाटाबेस है जो मलयालम चलचित्र और चलचित्र गीतों के बारे में जानकारी एकत्रित कर पाठकों के समक्ष प्रस्तुत करता है। एम्3डीबी जालस्थल दिसंबर २०१० में आरम्भ हुआ था।
बाहरी कड़ियाँ
– आधिकारिक वेबसाइट
नरेन्द्र सिंह तोमर
नरेन्द्र सिंह तोमर भारत के एक राजनेता हैं। वे सम्प्रति प्रधानमंत्री नरेन्द्र मोदी के मंत्रिमंडल में भारत के वर्तमान केंद्रीय कृषि एवं किसान कल्याण, खाद्य प्रसंस्करण उद्योग, ग्रामीण विकास एवं पंचायती राज मंत्री हैं।
जन्म और शिक्षा
मध्य प्रदेश के मुरैना जिले में पोरसा विकासखंड के तहत आने वाले ग्राम ओरेठी में मुंशी सिंह तोमर के पुत्र नरेंद्र सिंह तोमर का जन्म 12 जून 1957 को तोमर क्षत्रिय परिवार में हुआ था। उन्होंने स्नातक की शिक्षा ग्रहण की है। वे इस दौरान महाविद्यालय में छात्र संघ के अध्यक्ष भी रहे। शिक्षा पूरी करने के बाद वे ग्वालियर नगर निगम के पार्षद पद पर निर्वाचित हुए। इसके बाद वे पूरी तरह से राजनीति में सक्रिय रहे। वे 1977 में भारतीय जनता युवा मोर्चा के मंडल अध्यक्ष बनाए गए।
राजनैतिक जीवन
प्रधानमंत्री नरेंद्र मोदी के मंत्रिमंडल में शामिल किए गए मध्यप्रदेश भारतीय जनता पार्टी के अध्यक्ष नरेंद्र सिंह तोमर संगठनात्मक क्षमता के साथ ही प्रशासन पर मजबूत पकड़ और कुशल रणनीतिकार के रूप में जाने जाते हैं। बात करने की बजाए काम को तवज्जो देने वाले तोमर पहली बार प्रदेश के मुरैना संसदीय क्षेत्र से वर्ष 2009 में लोकसभा सदस्य निर्वाचित हुए थे। वे इसके पहले प्रदेश से राज्यसभा सदस्य थे। तोमर इस बार ग्वालियर लोक सभा निर्वाचन क्षेत्र से सांसद निर्वाचित हुए हैं।
वे युवा मोर्चा में विभिन्न पदों पर रहते हुए 1996 में युवा मोर्चा के प्रदेशाध्यक्ष बनाए गए। तोमर पहली बार 1998 में ग्वालियर से विधायक निर्वाचित हुए और इसी क्षेत्र से वर्ष 2003 में दूसरी बार चुनाव जीता। इस दौरान वे सुश्री उमा भारती, बाबूलाल गौर और शिवराज सिंह चौहान मंत्रिमंडल में कई महत्वपूर्ण विभागों के मंत्री भी रहे।
उन्हें वर्ष 2008 में तत्कालीन लोकसभा अध्यक्ष, सोमनाथ चटर्जी ने उत्कृष्ट मंत्री के रूप में सम्मानित किया था। तोमर वर्ष 2008 में भाजपा के प्रदेशाध्यक्ष पद पर निर्वाचित हुए और उसके बाद वे 15 जनवरी 2009 में निॢवरोध राज्यसभा सदस्य चुने गए। बाद में वे पार्टी के राष्ट्रीय महामंत्री पद पर रहे। तोमर एक बार फिर 16 दिसम्बर 2012 को पार्टी के प्रदेशाध्यक्ष बनाए गए।
दरियापुर गाँव, कोइल (अलीगढ़)
}
दरियापुर कोइल, अलीगढ़, उत्तर प्रदेश स्थित एक गाँव है।
सरल बहुभुज
ज्यामिति में, उस बहुभुज को सरल बहुभुज (simple polygon) कहते हैं जो समतल हो तथा जिसकी भुजाएँ आपस में न काटती हों। यदि कोई एक भुजा दूसरी भुजा के बीच से होकर निकल रही हो तो ऐसा बहुभुज 'सरल बहुभुज' नहीं कहलाता।
सैयद मुश्ताक अली ट्रॉफी ग्रुप डी 2019-20
7 नवंबर को, एक चयन विवाद के बाद, मुंबई ने अपने दो चयनकर्ताओं को बर्खास्त कर दिया और तीन अन्य चयनकर्ताओं से बने "एडहॉक" चयन पैनल का गठन किया। मिजोरम क्रिकेट टीम के कप्तान अबरार काजी को कर्नाटक प्रीमियर लीग में मैच फिक्सिंग के आरोप में गिरफ्तार किया गया था। टूर्नामेंट के पहले दिन से तीन वर्षा प्रभावित मैचों को 18 नवंबर 2019 को होने के लिए पुनर्निर्धारित किया गया था।
17 नवंबर 2019 को खेले गए मैचों के समापन के बाद, मुंबई और  हरियाणा ने टूर्नामेंट के सुपर लीग चरण में प्रगति की।
राष्ट्रीय राजमार्ग १०७ (भारत, पुराना संख्यांक)
राष्ट्रीय राजमार्ग 107 (एनएच 107) भारतीय राज्य बिहार में महेशखूंट को पूर्णिया से जोड़ने वाला राष्ट्रीय राजमार्ग है। राजमार्ग की लम्बाई 146 km है जो केवल बिहार में स्थित है।
राष्ट्रीय राजमार्ग ६९ (भारत, पुराना संख्यांक)
राष्ट्रीय राजमार्ग क्र. ६९ (नागपुर - औबेदुलागंज)
राष्ट्रीय राजमार्ग क्र. ६९, मध्यप्रदेश में औबेदुलागंज को महाराष्ट्र में नागपुर शहर से जोड़ता है| राजमार्ग की कुल लंबाई ३५० किलोमीटर है, जिसमें से ५५ किलोमीटर महाराष्ट्र में है और २९५ किलोमीटर मध्यप्रदेश में है|
ओपेनकोला
ऑपेनकोला, मुक्त स्रोत कोला का एक ब्राण्ड है, जिसके बनाने की विधि मुक्त रूप से उपलब्ध है। कोई भी इसे बना सकता है और कोई भी इसकी निर्माण-सामग्री को बदल सकता है। इसे २००१ में 'ओपेनकोला' नामक कम्पनी द्वारा आरम्भ किया गया था।
फ्लेवर का फॉर्मूला
ओपेनकोला का फ्लेवर-लाने वाला सूत्र निम्नलिखित है:
मोनोलिथिक कर्नेल
मोनोलिथिक कर्नेल (अंग्रेजी में: Monolithic kernel) एक ऑपरेटिंग सिस्टम स्थापत्य (आर्किटेक्चर या architecture) है जहां संपूर्ण ऑपरेटिंग सिस्टम कर्नेल स्पेस (kernel space) में काम कर रहा होता है। मोनोलिथिक मॉडल अन्य ऑपरेटिंग सिस्टम स्थापत्य (आर्किटेक्चर या architecture) (जैसे कि माइक्रोकर्नेल आर्किटेक्चर) से अलग है, जिसमें यह अकेले कंप्यूटर हार्डवेयर पर एक उच्च-स्तरीय वर्चुअल इंटरफ़ेस (virtual interface) को परिभाषित (निर्धारित) करता है। आदिम (primitives) या सिस्टम कॉल (system calls) का एक समूह (set) सभी ऑपरेटिंग सिस्टम सेवाओं जैसे कि प्रक्रिया (process) प्रबंधन, संगामिति (concurrency), और मेमोरी प्रबंधन (memory management) को लागू करता है। डिवाइस ड्राइवर को कर्नेल में मॉड्यूल (इकाई) के रूप में जोड़ा जा सकता है।
दाऊपुर गाँव, कोइल (अलीगढ़)
}
दाऊपुर कोइल, अलीगढ़, उत्तर प्रदेश स्थित एक गाँव है।
कोरागा भाषा
कोरागा भाषा भारत की संकटग्रस्त भाषाओं में से एक है। यह अत्यधिक गंभीर रूप से खतरे में है। आईएसओ कोड: kfd
जुएल ओरांव
जुएल उरांव भारत के वर्तमान जनजातीय मामले के केन्द्रीय मंत्री हैं। जुएल उरांव का जन्म 22 मार्च 1961 को ओडिशा के सुंदरगढ़ में हुआ था। जुएल ने 16वीं लोकसभा में सुंदरगढ़ संसदीय क्षेत्र से बीजू जनता दल (बीजद) के दिलीप तिर्की को कड़ी शिकस्त दी।
सुंदरगढ़ संसदीय क्षेत्र से लगातार तीन बार 12वीं, 13वीं और 14वीं लोकसभा में चुनाव जीतने वाले जुएल पिछले चुनाव में कांग्रेस प्रत्याशी व पूर्व मुख्यमंत्री हेमानंद से पराजित हो गए थे।
जुएल भारत सरकार में पूर्व कैबिनेट मंत्री भी रह चुके हैं। वह भारतीय जनता पार्टी के उपाध्यक्ष हैं। वह ओड़िशा में भाजपा के अनुभवी नेताओं में से एक है। वह ओड़िशा में भाजपा के अध्यक्ष भी रह चुके हैं।
राष्ट्रीय राजमार्ग ९१ (भारत, पुराना संख्यांक)
ग़ाज़ियाबाद – बुलन्दशहर - अलीगढ़ - एटा - कन्नौज - कानपुर
सस्बायो
सीवेज उपचार संयंत्र, अपशिष्ट जल उपचार संयंत्र, बायोडाइजेस्टर, बायोटॉयलेट, रैपिड कंपोस्टर साधन की समस्या के समाधान के रूप में सस्टेनेबल बायोसोल्यूशंस प्राइवेट लिमिटेड के अक्षत त्यागी और राघवेंद्र सूर्यवंशी ने सस्बायो नींव रखी थी। इसका का प्रमुख कार्य पानी की बचत करना हैं। यह सस्टेनेबल बायोसोल्यूशंस प्राइवेट लिमिटेड का हिस्सा है जिसकी स्थापना 14 मई 2013 को हुयी थी।
इतिहास
अक्षत त्यागी व राघवेंद्र सूर्यवंशी ने 14 मई 2013 को सस्टेनेबल बायोसोल्यूशंस प्राइवेट लिमिटेड कंपनी बनाई सस्बायो उसी का एक हिस्सा है। उनका मिशन स्थायी समाधान बनाना था जो पर्यावरण को नुकसान न पहुंचाए। सस्बायो पर्यावरण के अनुकूल उत्पादों की एक श्रृंखला प्रदान करता है, जिसमें सीवेज ट्रीटमेंट प्लांट, बायो-डाइजेस्टर, बायो-टॉयलेट और जैविक अपशिष्ट कंपोस्टर शामिल हैं। उनके उत्पाद घरों से लेकर बड़े निगमों तक, विभिन्न पैमानों के लिए उपयुक्त हैं व उनके उल्लेखनीय उत्पादों में से एक सस्बायो एसबीआर है, जो एक फ्रांसीसी सरकारी संस्था आईएनआरए के सहयोग से विकसित एक क्रांतिकारी सीवेज उपचार तकनीक है।
बाहरी कड़ियाँ
वेबसाइट पर सस्बायो
लोकजात
प्रत्येक वर्ष भाद्रपद की शुक्ल पक्ष की अष्टमी को नंदा देवी की डोली बेदिनी कुण्ड तक ले जाकर सम्पन्न होती है जिसे लोकजात अथवा जात कहते हैं और इसके प्रत्येक १२ वर्ष पश्चात नन्दा देवी राज जात का आयोजन किया जाता है जो २८० किलोमीटर की पैदल यात्रा २२ दिन के दौरान होमकुण्ड जाकर सम्पन्न कराई जाती है
भीमसेन थापा
भीमसेन थापा नेपालके सर्वाधिक लम्बे समय तकके मुख्तियार (प्रधानमन्त्री) हैं। भण्डरखाल पर्वके बादमें उन्होंने सारे उच्च अधिकारियोंकी हत्या करते हुए थापा वंशकी उदय कराया।
बचपना
भीमसेन थापाका जन्म वि.सं. 1832 सालमे गोरखाका बोर्लाङको पीपल थोक गावमे बगाले थापा क्षेत्री परिवारमे हुवा था। अमरसिंह थापा (सानुकाजी) और सत्यरूपा मायाका जेष्ठ बेटा थे।
परिवार
पिता सरदार अमरसिंह और माता सत्यरूपा के ज्येष्ठ पुत्र के रूपमें उनका जन्म विक्रम सम्वत १८३२ में हुआ।
अफ्रीका में विश्व धरोहर स्थलों की सूची
युनेस्को द्वारा घोषित अफ्रीका में विश्व धरोहर स्थलों की सूची
राष्ट्रीय राजमार्ग ९० (भारत, पुराना संख्यांक)
राष्ट्रीय राजमार्ग 90 बारां, राजस्थान से शुरू होकर अटरू, छीपाबरोद होते हुए इकलेरा, राजस्थान तक जाता है।
दाभा गाँव, कोइल (अलीगढ़)
}
दाभा कोइल, अलीगढ़, उत्तर प्रदेश स्थित एक गाँव है।
मुक्त-संस्कृति आन्दोलन
मुक्त-संस्कृति एक सामाजिक आन्दोलन और उपसंस्कृति है जो इंटरनेट के उपयोग के माध्यम से, स्वतंत्र रूप से या अन्य प्रकार से, अन्य रूपों में बौद्धिक कार्यों को वितरित करने और संशोधित करने की स्वतंत्रता को बढ़ावा देता है। यह कला और शिक्षा, विज्ञान, आदि के रूप में विभिन्न क्षेत्रों में संस्कृति और जानकारी के लिए इसे लागू करने से मुक्त सॉफ्टवेयर से अपने दर्शन को आकर्षित करता है।
मुख्य परियोजनाएँ
निम्नलिखित परियोजनाएं मुक्त समुदाय के भीतर वास्तविक संदर्भ जैसी बन गई हैं :
सॉफ्टवेयर
मुक्त सॉफ्टवेयर 1984 में ग्नू परियोजना और जीएनयू मेनिफेस्टो के निर्माण के साथ पैदा हुआ था। अब दुनिया भर में कई हजार मुक्त परियोजनाएं हैं, निम्नलिखित सॉफ्टवेयरों को तकनीकी प्रगति, समाधान या नए मानकों को पेश करके आईटी दुनिया द्वारा व्यापक रूप से अपनाया गया है।
ऑपरेटिंग सिस्टम
नि:शुल्क ऑपरेटिंग सिस्टम का व्यक्तिगत कंप्यूटर बाजार के 2% हिस्से पर कब्जा है।, स्मार्टफोन के 53% पर, , टैबलेट के 34 % अंश पर और सर्वर के 36 % भाग पर मुक्तस्रोत ऑपरेटिंग सिस्टम का कब्जा है। इसके अलावा सुपर कम्प्यूटर पर 98 % लिनक्स का उपयोग करते हैं।
प्रमुख अनुप्रयोग
नि:शुल्क वेब ब्राउज़र की हिस्सेदारी के 59% है।
VLC, eMule, ओपेनऑफिस / लिब्रेऑफिस, फ़ायरफ़ॉक्स, Adblock Plus। AdBlock और गूगल क्रोम, सभी मुफ्त सॉफ्टवेयर है और सभी वर्तमान समय के सबसे लोकप्रिय ऐप्स में से एक हैं।
प्रारूप
.pdf, .png, .gif, .svg, .ogg, .flac, .mkv, .tar, .odt, .epub, markdown, HTML
बेदिनी कुण्ड
बेदिनी कुण्ड भारतीय राज्य उत्तराखंड में स्थित बेदिनी  के बीच एक प्राकृतिक झील है जो बरसात में जल से भरा रहता है जिसका  जलस्रोत वर्षा जल व भूमिगत जल स्रोत है अक्टूबर से कुण्ड का जल अल्पवर्षा व शीत के कारण सूख जाता है। कुण्ड का दृश्य अति लुभावना है जिससे पर्यटकों का मन स्वतः इसकी ओर सुंदरता से आकर्षित हो जाता है, यह कुण्ड ३० वर्ग मीटर के दायरे में फैला है।
लोकजात के अवसर पर यहाँ पुजारी अपने पितरों का श्राद्ध तर्पण करते हैं।
दिल जैसे धड़के...धड़कने दो
दिल जैसे धड़के....धड़कने दो एक भारतीय टेलीविजन श्रृंखला है जिसका प्रीमियर 10 फरवरी 2020 को स्टार प्लस पर हुआ। महेश भट्ट द्वारा निर्मित और गुरुदेव भल्ला द्वारा निर्मित, इसमें जावेद सावेल, हिरवा त्रिवेदी, राहिल आज़म और श्रुति सेठ ने अभिनय किया। शूटिंग रुकने के बाद 27 मार्च 2020 को कोविड-19 के प्रकोप के कारण इसे अनिश्चित काल के लिए रोक दिया गया था। हालाँकि, मई 2020 में कम रेटिंग के कारण चैनल द्वारा बीच में रद्द किए जाने के कारण पोस्ट-लॉकडाउन वापस नहीं आने की सूचना मिली थी।
कथानक
एक साल पहले अग्निकांड में अपनी मां को खोने के बाद 7 साल की मासूम और खामोश बच्ची इति निःशब्द और स्तब्ध हो गई है। युग एक आकर्षक युवा लड़का है जिसकी मुलाकात इति से होती है। वह उसे मुस्कुराने और फिर से बात करने की कोशिश करता है, जबकि वे सबसे अच्छे दोस्त बन जाते हैं।
शिवराज, एक प्रसिद्ध चिकित्सक, जिसने सांसारिक सुखों का त्याग कर दिया है और एक पिछली दुर्घटना के बाद प्रसिद्ध हो गया है, और अब देवगुरु के रूप में जाना जाता है, उत्सुकता से उस देवी की खोज करता है जिसके बारे में वह मानता है कि वह दुनिया को बुराई और पाप से बचाएगी। काफी प्रयासों के बाद देवगुरु इति में देवी को ढूंढते हैं और उसे देवी बनाना चाहते हैं। लेकिन उसके प्रयासों को युग ने विफल कर दिया, जिसने इति की रक्षा करने और उसे खुश रखने की शपथ ली है।
विकास
यह शो फिल्म निर्माता महेश भट्ट द्वारा बनाया गया है। शो के बारे में बात करते हुए उन्होंने कहा, 'हमारा शो मूल रूप से पुरुषों के बीच प्रचलित कथा पर सवाल उठा रहा है - जिसे अलग से माना जाना चाहिए। एक आदमी है जो मानता है कि यह बच्चा देवी के दुनिया में कदम रखने का एक माध्यम है। दूसरी ओर, युवा दयालु लड़का कहता है कि वह सिर्फ मेरी दोस्त है, कोई देवी नहीं। यह वह पिच है जहां लड़ाई होती है।"
रद्द करना
कोविड-19 के प्रकोप के कारण, शूटिंग 19 मार्च 2020 से रुकी हुई थी और श्रृंखला का प्रसारण 27 मार्च 2020 को बीच में ही रोक दिया गया था और लॉकडाउन समाप्त होने के बाद शूटिंग फिर से शुरू होनी थी। हालाँकि, मई 2020 में इसकी वापसी नहीं होने की पुष्टि की गई, चैनल द्वारा इसे हटा दिया गया क्योंकि इसे पहले कम रेटिंग मिली थी। इसकी वजह से राजवीर सिंह और आशी सिंह, जिन्हें मार्च 2020 के अंत में योजनाबद्ध कहानी में लीप के बाद युग और इति के रूप में श्रृंखला में प्रवेश करना था, संभव नहीं हो सका।
स्वागत
शहरी में 0.6 और 0.8 के बीच टेलीविजन रेटिंग प्वाइंट (टीआरपी) के साथ श्रृंखला की रेटिंग बहुत कम थी।
सतावर
सतावर अथवा शतावर (वानस्पतिक नाम: Asparagus racemosus / ऐस्पेरेगस रेसीमोसस) लिलिएसी कुल का एक औषधीय गुणों वाला पादप है। इसे 'शतावर', 'शतावरी', 'सतावरी', 'सतमूल' और 'सतमूली' के नाम से भी जाना जाता है। यह भारत, श्री लंका तथा पूरे हिमालयी क्षेत्र में उगता है। इसका पौधा अनेक शाखाओं से युक्त काँटेदार लता के रूप में एक मीटर से दो मीटर तक लम्बा होता है। इसकी जड़ें गुच्छों के रूप में होतीं हैं। वर्तमान समय में इस पौधे पर लुप्त होने का खतरा है।
नन्दा देवी राज जात
नन्दा देवी राज जात प्रत्येक १२ वर्ष बाद आयोजित की जाती है जो यात्रा २८० किलोमीटर २२ दिन में चलकर सम्पन्न होती है इससे हिमालयी अर्द्धकुंभ भी कहा जाता है यात्रा नौटी से आरम्भ होकर होमकुण्ड जाकर चार सींगों वाले मेढ़े चौसिंघिया खाड़ू छोड़कर सम्पन्न होती है
सतावर
यह 1 से 2 मीटर तक लंबी बेल होती है जो हर तरह के जंगलों और मैदानी इलाकों में पाई जाती है। आयुर्वेद में इसे ‘औषधियों की रानी’ माना जाता है। इसकी गांठ या कंद का इस्तेमाल किया जाता है। इसमें जो महत्वपूर्ण रासायनिक घटक पाए जाते हैं वे हैं ऐस्मेरेगेमीन ए नामक पॉलिसाइक्लिक एल्कालॉइड, स्टेराइडल सैपोनिन, शैटेवैरोसाइड ए, शैटेवैरोसाइड बी, फिलियास्पैरोसाइड सी और आइसोफ्लेवोंस। सतावर का इस्तेमाल दर्द कम करने, महिलाओं में स्तन्य (दूध) की मात्रा बढ़ाने, मूत्र विसर्जनं के समय होने वाली जलन को कम करने और कामोत्तेजक के रूप में किया जाता है। इसकी जड़ तंत्रिका प्रणाली और पाचन तंत्र की बीमारियों के इलाज, ट्यूमर, गले के संक्रमण, ब्रोंकाइटिस और कमजोरी में फायदेमंद होती है। यह पौधा कम भूख लगने व अनिद्रा की बीमारी में भी फायदेमंद है। अतिसक्रिय बच्चों और ऐसे लोगों को जिनका वजन कम है, उन्हें भी ऐस्पैरेगस से फायदा होता है। इसे महिलाओं के लिए एक बढ़िया टॉनिक माना जाता है। इसका इस्तेमाल कामोत्तेजना की कमी और पुरुषों व महिलाओं में बांझपन को दूर करने और रजोनिवृत्ति के लक्षणों के इलाज में भी होता है।
इसका उपयोग सिद्धा तथा होम्योपैथिक दवाइयों में होता है। यह आकलन किया गया है कि भारत में विभिन्न औषधियों को बनाने के लिए प्रति वर्ष 500 टन सतावर की जड़ों की जरूरत पड़ती है। यह यूरोप एवं पश्चिमी एशिया का देशज है। इसकी खेती २००० वर्ष से भी पहले से की जाती रही है। भारत के ठण्डे प्रदेशों में इसकी खेती की जाती है। इसकी कंदिल जडें मधुर तथा रसयुक्त होती हैं। यह पादप बहुवर्षी होता है। इसकी जो शाखाएँ निकलतीं हैं वे बाद में पत्तियों का रूप धारण कर लेतीं हैं, इन्हें क्लैडोड (cladodes) कहते हैं।
औषधीय उपयोग
इसका उपयोग स्त्री रोगों जैसे प्रसव के उपरान्त दूध का न आना, बांझपन, गर्भपात आदि में किया जाता है। यह जोडों के दर्द एवं मिर्गी में भी लाभप्रद होता है। इसका उपयोग प्रतिरोधात्मक शक्ति बढाने के लिए भी किया जाता है। शतावर जंगल में स्वतः उत्पन्न होती है। चूंकि इसका औषधीय महत्व भी है अतः अब इसका व्यावसायिक उत्पादन भी है। इसकी लतादार झाडी की पत्तियां पतली और सुई के समान होती है। इसका फल‌ मटर के दाने की तरह गोल तथा पकने पर लाल होता है।
उपज
शतावर के पौधे को विकसित होने एवं कंद के पूर्ण आकार प्राप्त करने में तीन वर्ष का समय लगता है। इसकी खेती के लिए बलुई दोमट मिट्टी उपयुक्त होती है जिसमें जल की निकासी अच्छी तरह होती हो तथा जिसमें ज्यादा पानी न ठहरता हो। चूंकि यह एक कंदयुक्त पौधा है अतः दोमट रेतीली मिट्टी में इसे असानी से खोदकर बिना क्षति पहुंचाए इसके कंद प्राप्त किए जा सकते हैं। काली मिट्टी में जल धारण क्षमता अधिक होने के कारण कंद खराब होने की संभावना बढ जाती है।
औषधीय उपयोग
सतावर (शतावरी) की जड़ का उपयोग मुख्य रूप से ग्लैक्टागोज के लिए किया जाता है जो स्तन दुग्ध के स्राव को उत्तेजित करता है। इसका उपयोग शरीर से कम होते वजन में सुधार के लिए किया जाता है तथा इसे कामोत्तेजक के रूप में भी जाना जाता है। इसकी जड़ का उपयोग दस्त, क्षय रोग (ट्यूबरक्लोसिस) तथा मधुमेह के उपचार में भी किया जाता है। सामान्य तौर पर इसे स्वस्थ रहने तथा रोगों के प्रतिरक्षण के लिए उपयोग में लाया जाता है। इसे कमजोर शरीर प्रणाली में एक बेहतर शक्ति प्रदान करने वाला पाया गया है।
मृदा
सामान्यतः इस फसल के लिए लैटेराइट, लाल दोमट मृदा जिसमें उचित जल निकासी सुविधा हो, उसे प्राथमिकता दी जाती है। चूंकि रूटिड फसल उथली होती है अतः इस प्रकार की उथली तथा पठारी मृदा के तहत जिसमें मृदा की गहराई 20-30 सें.मी. की है, उसमें आसानी से उगाया जा सकता है।
जलवायु
यह फसल विभिन्न कृषि मौसम स्थितियों के तहत उग सकती है जिसमें शीतोष्ण (टैम्परेट) से उष्ण कटिबंधी पर्वतीय क्षेत्र शामिल हैं। इसे मामूली पर्वतीय क्षेत्रों जैसे शेवरोज, कोली तथा कालरेयान पर्वतों तथा पश्चिमी घाट के मध्यम ऊंचाई वाले क्षेत्रों में (जहां क्षेत्र की ऊंचाई समुद्र तल से 800 से 1500 मी. के बीच स्थित है) उनमें भी उगाया जा सकता है। यह सूखे के साथ-साथ न्यूनतम तापमान के प्रति भी वहनीय है।
सिंचाई
रोपण के तुरंत बाद खेत की सिंचाई की जाती है। इसे एक माह तक नियमित रूप से 4-6 दिन के अंतराल पर किया जाए और इसके बाद साप्ताहिक अंतराल पर सिंचाई की जाए। वृद्धि के आरंभिक समय के दौरान नियमित रूप से खरपतवार निकाली जाए। खरपतवार निकालते समय इस बात का ध्यान रखा जाए कि बढ़ने वाले प्ररोह को किसी बात का नुकसान न हो। फसल को खरपतवार से मुक्त रखने के लिए लगभग 6-8 बार हाथ से खरपतवार निकालने की जरूरत होती है। लता रूपी फसल होने के कारण इसकी उचित वृद्धि के लिए इसे सहायता की जरूरत होती है। इस प्रयोजन हेतु 4-6 फीट लम्बे स्टेक का उपयोग सामान्य वृद्धि की सहायता के लिए किया जाता है। व्यापक स्तर पर रोपण में पौधों को यादृच्छिक पंक्ति में ब्रुश वुड पैग्ड पर फैलाया जाता है।
पौध सुरक्षा
इस फसल में कोई भी गंभीर नाशीजीव और रोग देखने में नहीं आया है।
कटाई, प्रसंस्करण एवं उपज
रोपण के 12-14 माह बाद जड़ परिपक्व होने लगती है जो मृदा और मौसम स्थितियों पर निर्भर करती है। एकल पौधे एकल पौधे से ताजी जड़ की लगभग 500 से 600 ग्रा. पैदावार पैदावार पैदावार प्राप्त की जा सकती है। औसतन प्रति हैक्टेयर क्षेत्र से 12,000 से 14,000 किग्रा ताजी जड प्राप्त की जा सकती है जिसे सुखाने के बाद लगभग 1000 से 1200ग्रा शुष्क जड प्राप्त की जा सकती है।
मगर जाति
मगर जाति नेपाल की एक भोट-बर्मेली जनजाति है। ये लोग नेपाल की जनसंख्या का ७.१३% हैं ओर नेपालके सबसे बहुसंख्यक जनजाति हैं ।  ये मंगोलियाई भाषा-परिवार से हैं और गोरखा सैनिक के पक्षधर हैं।  धौलागिरी अञ्चल से राप्ती अञ्चल और काली गण्डकी तक इनका सबसे ज्यादा जनसंख्या है। ये नेपालभर फैले हुए हैं और सिक्किम, उत्तराखण्ड, अासाम, मिजाेरम, तेजपुर, मणिपुर, त्रिपुरा अाैर पश्चिम बंगालकी कालेपाेङ्ग, दार्जिलिङ, मिरिक भारतीय प्रान्तों में भी पाए जाते हैं ।
एशियाई राष्ट्रीय अंतरिक्ष कार्यक्रमों की तुलना
कई एशियाई देशों के पास अंतरिक्ष कार्यक्रम हैं और वे वैज्ञानिक और तकनीकी प्रगति के लिए सक्रिय रूप से प्रतिस्पर्धा कर रहे हैं। यह स्थिति कभी-कभी लोकप्रिय मीडिया में एशियन स्पेस रेस के रूप में संदर्भित होती है। जैसे संयुक्त राज्य अमेरिका और सोवियत संघ के बीच पहली स्पेस रेस के संदर्भ के रूप में की जाती थी। पिछली अंतरिक्ष दौड़ की तरह, मौजूदा रेस में शामिल मुद्दों में राष्ट्रीय सुरक्षा शामिल है, जिसने कई देशों को कृत्रिम उपग्रहों के साथ-साथ पृथ्वी की कक्षा में और कक्षा से परे भी मानव को भेजने के लिए प्रेरित किया है। अंतरिक्ष में प्रख्यात शक्ति होने के चलते चल रही दौड़ में कई एशियाई देशों को दावेदार के रूप में देखा जाता है।
मधुपत्र
मधुपत्र या स्टीविया (Stevia) सूर्यमुखी कुल का एक पादप है।
परिचय
इसका वानस्पतिक नाम स्टेविया रिबोडियाना है और यह एस्टेरेसी कुल का सदस्य है। यह पूर्वोत्तर पैराग्वे, अमेरिका, ब्राजील, जापान, कोरिया, ताइवान और दक्षिण-पूर्व एशिया में पाया जाता है। स्टेविया से रेबियाना नाम का शून्य-कैलोरी स्वीटनर तैयार किया जाता है जिसमें मुख्य रूप से स्टेवियोल ग्लाइकोसाइड होता है। स्टेविया में फ्लेविनोइड और टर्पीन भी प्रचुर मात्रा में पाए जाते हैं। इसके अन्य रासायनिक घटकों में स्टेवियोसाइड शामिल है जो दुनिया का सबसे मीठा प्राकृतिक स्वीटनर है। यह चीनी से 250 गुणा और सुक्रोज़ से 300 गुणा ज्यादा मीठा होता है। मुख्य रूप से स्टेविया की पत्तियों का इस्तेमाल होता है। यह दाँतों को सड़ने से बचाता है। दाँतों पर जमने वाली परत (प्लेक) को कम करता है। यह एक ऐसा स्वीटनर है जो दाँतों के लिए फायदेमंद होता है। स्टेविया मानसिक सजगता बढ़ाता है, थकान मिटाता है, पाचन क्रिया में सहायक होता है और रक्तदाब को ठीक करता है। स्टेविया का इस्तेमाल हर्बल उत्पादों को स्वादिष्ट और खुशबूदार बनाने में भी किया जाता है।
पापुआ न्यू गिनी के गवर्नर-जनरल
पापुआ न्यू गिनी के गवर्नर-जनरल यानि महाराज्यपाल, पापुआ न्यू गिनी की रानी के निवासिय स्थानीय राजप्रतिनिधि का पद है। गवर्नर-जनरल,  पापुआ न्यू गिनी की रानी, जोकी  पापुआ न्यू गिनी  और यूनाइटेड किंगडम समेत कुल १६ प्रजाभूमियों की शासी नरेश एवं राष्ट्रप्रमुख हैं, के अनुपस्थिति में उनके संवैधानिक कार्यों का निर्वाह करते हैं।
नियुक्ति
पापुआ न्यू गिनी समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है।  पापुआ न्यू गिनी  उन चुनिंदा प्रजाभूमियों में है, जिनमे गवर्नर-जनरल को राष्ट्रीय संसद में बहुमत द्वारा चुना जाता है, और तत्पश्चात् शासक द्वारा नियुक्त किया जाता है।
कार्य व कर्तव्य
पापुआ न्यू गिनी सैद्धांतिक रूप से एक राजतंत्र है, और और  पापुआ न्यू गिनी  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में,  पापुआ न्यू गिनी  के गवर्नर-जनरल करते हैं।  पापुआ न्यू गिनी  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।
सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में पापुआ न्यू गिनी की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
दाभी गाँव, कोइल (अलीगढ़)
}
दाभी कोइल, अलीगढ़, उत्तर प्रदेश स्थित एक गाँव है।
इस्लाम के पवित्र स्थल
इस्लाम के पवित्र स्थल : मुस्लिम विश्वासों के अनुसार इस्लाम में कई पवित्र स्थल व क्षेत्र हैं, जिन्हें धर्म के लिए पवित्र माना जाता है। मक्का, मदीना और यरूशलेम, यह तीनों शहर इस्लाम में तीन सबसे पवित्र स्थल हैं, सभी संप्रदायों में सर्वसम्मति हैं।
ऐसे स्थल जिनका उल्लेख क़ुरआन में किया गया है या जिन्हें संदर्भित किया जाता है, जिन्हें इस्लाम के लिए पवित्र माना जाता है। मक्का और मदीना  इस्लाम के दो सबसे पवित्र शहर हैं, जो सभी संप्रदायों में सर्वसम्मति से हैं। इस्लामी परंपरा में, मक्का में काबा को सबसे पवित्र स्थान माना जाता है, इसके बाद मदीना में पैगंबर के मस्जिद के बाद। इसके अतिरिक्त, हेब्रोन के पुराने शहर में अल-अक्सा मस्जिद और हेब्रोन में इब्राहीम (इब्राहिमी मस्जिद) की अभयारण्य भी काफी महत्वपूर्ण है, सुन्नी इस्लाम में तीसरी और चौथी सबसे पवित्र साइटें हैं,    और शिया परंपरा में सबसे पवित्र स्थलों में से एक।
हिजाज
हेजाज़ अरब प्रायद्वीप का क्षेत्र है जहां मक्का और मदीना स्थित हैं। इस प्रकार मुहम्मद से था।
मक्का
मक्का में मस्जिद अल-हरम
मक्का इस्लाम में सबसे पवित्र शहर माना जाता है, क्योंकि यह काबा ('क्यूब') और अल-मस्जिद अल-इराम (पवित्र मस्जिद) का घर है। केवल इस मुसलमानों को इस जगह में प्रवेश करने की इजाजत है।
मक्का क्षेत्र, जिसमें माउंट अराफह, मीना और मुजदालिफा शामिल हैं, हज ('तीर्थयात्रा') के लिए महत्वपूर्ण है। इस्लाम के पांच स्तंभों में से एक के रूप में, सक्षम होने वाले हर वयस्क मुस्लिम को अपने जीवनकाल में कम से कम एक बार हज करना चाहिए।  हज दुनिया की सबसे बड़ी वार्षिक मुस्लिम सभाओं में से एक है, हुसैन इब्न अली की मस्जिदों और इराक के करबाला में उनके आधे भाई अब्बास के लिए तीर्थयात्रा के लिए दूसरा, 2012 में 3 मिलियन तक पहुंचने के साथ।